Mjøsli

Mjøsli er et område med fritidsboliger for helårs bruk. Mjøsli ligger i Stange kommune i Innlandet fylke, fra E6 på østsiden av Mjøsa, ca 3 km ovenfor Strandlykkja kirke, sør for Espa. Mjøsli ligger vestvendt, 350 - 550 meter over havet. 

Området tilhørte opprinnelig Stange almenning. Stange almenning er en bygdealmenning sør i Stange kommune. Almenningen strekker seg fra Mjøsa østover til Odalens grense og støter på nordsiden til Romedal almenning og på sydsiden til Eidsvoll almenning og privatskoger. Det har vært drevet skogsdrift i generasjoner. Det går skogsbilveier på kryss og tvers. Almenningen har et rikt dyre- og planteliv og har mange bekker og vann. Det er gode snøforhold om vinteren. Området er mye benyttet som rekreasjonsområde - sommer som vinter. 

Området ble i 1999 regulert til boligformål, men i 2006 ble det omregulert til 82 fritidsboliger. I 2010 ble området deretter utvidet med regulering for ytterligere 229 fritidsboliger, skibakke, herberge, bevertning og forretning.

Referanser

Eksterne lenker
 
 Romeriksposten: En suksesshistorie ved Mjøsa 

Stanges geografi